Увогуле хацелася б звярнуць увагу кіраўнікоў на неабходнасць неадкладнага абсталявання жывёламагільнікаў каля ферм. На жаль, іх будаўніцтва не запланавана нават на новых малочнатаварных комплексах. Хаця яно і не патрабуе вялікай затраты сродкаў. Такі пралік можна спаўна аднесці, канечне, найперш на рахунак праектантаў. У любым выпадку выпраўляць застаецца гаспадарам, каб пазбегнуць санкцый ад розных ведамстваў. Аднак ці трэба ўпрошваць каго збоку, каб пакасіць тую ж расліннасць каля вытворчых аб’ектаў? Вядома, не. Трэба найперш самім не адкладваць важнай справы на потым, ці, як яшчэ кажуць у народзе, не спускаць яе з вачэй. Тады на іх і будзе выгляд, за які не давядзецца чырванець і апраўдвацца перад кожным інспектарам.